Jack Ward

**John Ward** atau **Jack Ward** ( 1553 &ndash; 1622), juga dikenali sebagai **Birdy**, **Sparrow** atau kemudian sebagai **Yusuf Reis**, adalah seorang lanun Inggeris yang kemudian menjadi seorang Corsair untuk empayar Uthmaniyyah yang beroperasi di Tunis pada awal kurun ke-17.

Berdasarkan pada penulis Giles Milton, Jack Ward menjadi inspirasi untuk Jack Sparrow dalam francais filem ''Pirates of the Caribbean''.

## Biografi

### Kehidupan awal
Sedikit kisah diketahui berkenaan kehidupan awal Ward berasal daripada satu pamphlet yang dipercayai telah ditulis oleh seseorang yang berlayar bersama beliau semasa karier pelanunan. Ward berkemungkinan lahir pada sekitar tahun 1553, kemungkinan di Faversham, Kent, yang terletak di tenggara England. Sepertimana orang yang dilahirkan di kawasan berpantai, beliau menghabiskan waktu remaja dan awal dewasa beliau dengan bekerja dalam sektor perikanan. Selepas serbuan yang gagal ke atas England oleh Armada Sepanyol pada tahun 1588, Ward mendapat kerja sebagai seorang privatir, menjarah kapal-kapal Sepanyol dengan lesen yang diberikan oleh Ratu Elizabeth I dari England. Apabila James I dari England menamatkan perang dengan Sepanyol selepas menaiki takhta pada tahun 1603, kebanyakan privatir enggan meninggalkan kehidupan mereka dan terus melakukan penjarahan. Mereka yang meneruskan aktiviti ini dianggap sebagai lanun kerana tidak lagi memiliki lesen sah &ndash; juga dikenali sebagai surat marque &ndash; yang dikeluarkan oleh negara. 

Sekitar tahun 1604, Ward didakwa telah dipaksa berkhidmat dalam sebuah kapal yang berlayar di bawah kekuasaan Raja (Tentera Laut Diraja masih belum menjadi sebuah institusi rasmi), di mana beliau telah ditempatkan dalam Armada Selat dan berkhidmat di atas kapal yang bernama *[[Lyon's Whelp]]*.

### Beralih ke pelanunan
Berdasarkan pada Andrew Barker, seorang tawanan Ward yang menulis *A True & Accurate Account of the beginning, proceedings, overthrows, and now present estate of Captain Ward and [[Zymen Danseker|Danseker]]*, Ward minum di sebuah tavern di Plymouth bersama dengan 30 orang krew kapal beliau. Beliau didakwa telah berkata:

Ward dan rakan-rakan beliau telah melarikan diri dan mencuri sebuah barque kecil seberat 25 tan daripada Pelabuhan Portsmouth. Rakan-rakan Ward memilih beliau sebagai kapten, salah satu kelakuan awal bagi para lanun memilih pemimpin mereka. Mereka belayar ke Isle of Wight dan menawan sebuah kapal lain bernama *Violet*, sebuah kapal yang dikhabarkan membawa harta para pelarian Katolik Rom. Kapal ini rupanya tidak membawa sebarang harta, menyebabkan Ward menggunakannya untuk menawan kapal Perancis yang lebih besar.

Ward dan anak kapal beliau kemudian berlayar ke Mediterranean di mana beliau berjaya menawan sebuah flyboat yang dilengkapi dengan 32 buah meriam milik Belanda, di mana beliau menamakan semula sebagai *The Gift.* Ward membuat pelayaran pertama ke Algiers, akan tetapi beberapa anak kapal beliau telah ditangkap selepas memasuki kota ini. Algiers kemudian telah diserang oleh seorang pelaut Inggeris lain bernama Richard Giffard, hanya beberapa bulan kemudian. Mereka berlayar ke kota pelabuhan Atlantik Maghribi bernama Salé, Maghribi di mana pada tahun 1605 beberapa pelayar Inggeris dan Belanda termasuk Richard Bishop dan Anthony Johnson, menyertai krew Ward.

Pada musim panas tahun 1606, Ward menawan sebuah dhow di Selat Gibraltar dipercayai membawa hamba-hamba Katolik. Pada bulan Ogos 1606, Ward membuat satu perjanjian dengan Uthman Dey untuk menggunakan Tunis sebagai sebuah pangkalan operasi. Uthman Bey, atau Kara Osman Bey, merupakan seorang komander kor Janissari di Tunis. Sebuah garison yang membantu Pasha Tunis sebagai pemerintah di Tunis pada 1598, menjadikan Uthman Bey seorang pemerintah tentera di kota ini. Berdasarkan pada perjanjian mereka, Uthman Bey mempunyai hak pertama terhadap semua barangan, sehingga 10 peratus daripada jumlah barangan yang dirampas.

Pada awal November 1606, Ward telah menawan sebuah kapal dagang Inggeris bernama *John Baptist* di bawah Kapten John Keye. Beliau kemudian menamakan semula kapal ini sebagai *Little John* bersempena dengan nama hero rakyat Inggeris. Dari markas ini, Jack Ward dengan mudah mampu menawan banyak kapal daripada beberapa negara Eropah. Leftenan paling terkenal Ward, William Graves, menawan sebuah kapal dagang kecil Inggeris bernama *York Bonaventure* yang dikemudi oleh Andrew Barker. Rampasan paling berharga daripada rompakan-rompakan awal adalah kapal-kapal Venice *Rubi* (ditawan pada 16 November 1606) dan *Carminati* (ditawan pada 28 Januari 1607).

### ''Reniera e Soderina''
John Ward melengkapi *Gift, Little John, Rubi, & Carminati* untuk kegunaan pelanunan pada akhir musim sejuk dan awal musim bunga tahun 1607. Armada beliau belayar menuju ke Laut Adriatik sebelum terpecah ekoran ribut besar. Ward, yang berada di atas kapal *Gift*, hanya menemui *Rubi* sebelum menuju ke Mediterranean Timur. Pada 26 April 1607, antara Cyprus dan Turkiye, Ward ternampak "sebuah bahtera besar antara 1400 hingga 1500 tan", sebuah kapal Venice bernama *Reniera e Soderina.*

Rubi seberat 400 tan, manakala Gift pula 200 tan, akan tetapi krew kapal mengundi untuk menyerang *Reniera e Soderina.* Mereka bertempur selama tiga jam, akan tetapi *Reniera e Soderina* terlalu besar untuk dikendalikan dalam keadaan kekurangan angin, oleh itu meriamnya tidak mengenai sasaran sama sekali. Kapal-kapal armada Ward berjaya menembusi badannya lima kali, menyebabkan kebakaran gumpalan jerami dari dalam. Akhirnya, Ward mengarahkan kapal-kapal beliau menghampiri dan bersedia untuk menaiki kapal.

Krew kapal *Reniera e Soderina* mengundi untuk melawan dan menghalau kumpulan yang menyerbu kapal, dan kapten menyerahkan sejumlah senjata kecil. Bagaimanapun, satu tembakan meriam dengan peluru chain shot dari kapal *Rubi* mengenai sekurang-kurangnya dua orang pertahanan, mengoyakkan mereka. Tukang kayu di atas kapal *Reniera e Soderina* mempertikaikan kapten beliau, menyuruh beliau agar menyerah diri atau menghadapi satu pemberontakan. Kapten bersetuju, dan Ward berjaya menawan *Reniera e Soderina* tanpa ada pertempuran lanjut. Berdasarkan pada Andrew Barker kargo-kargo di dalam kapal "dianggarkan bernilai sekurang-kurangnya dua juta."

Kerajaan Inggeris tidak bersetuju. Mereka menganggarkan karga ini bernilai hanya £500,000. Meskipun begitu satu laporan daripada duta Venice di London memberitahu majlis privi bahawa Venice jampir mengistiharkan perang ke atas England ekoran perlanunan Ward. Duta itu, Setiausaha Esposizioni, menulis:Lanun terkenal, Ward, yang sangat dikenali di pelabuhan ini atas kerosakkan yang beliau lakukan, tanpa ragu-ragu seorang bajingan terbesar yang pernah berlayar daripada England. Beliau telah melengkapi sebuah kapal Venice *Soderina* dan mengubahnya menjadi sebuah berton, dengan 40 buah artileri gangsa di dek bawah, dan 20 buah di dek atas. Beliau telah menyerahkan kapal lama beliau kepada Kapten [Graves] dan dua buah kapal dan empat buah kapal lain telah membentuk enam buah kapal perang.Duta Inggeris di Venice membuat jaminan kepada Majlis "Berkenaan dengan Ward, yang telah menawan *Soderina* dan mengubahnya menjadi sebuah berton, beliau akan menemui satu sambutan hangat sekiranya beliau datang ke perairan ini."

### Memeluk Islam

Selepas beliau kembali ke Tunis pada Jun 1607, Ward menjadikan *Reniera e Soderina* kepada sebuah kapal Man-o-War yang berkuasa. Krew memasang sekurang-kurangnya 20 pucuk meriam baharu pada badannya untuk memuatkan seluruh 60 pucuk meriam gangsa. Ward merancang untuk mula berlayar pada awal tahun 1608. Kemudian pada bulan Mac, sebuah kapal terjumpa satu bangkai kapal di luar pantai Greece, dan khabar angin tersebar mengatakan ia adalah *Reniera e Soderina* dan John Ward telah meninggal dunia.

Ward telah memohon James I dari England untuk satu pengampunan diraja yang mana telah ditolak, di sebabkan ancaman daripada Venice, oleh kerana Ward telah banyak menyerang kapal-kapal Venice, dan beliau dengan berat hati kembali ke Tunis. Uthman Dey, seorang pegawai Uthmaniyyah di Tunis, menunaikan janji beliau dan memberinya perlindungan. Ward memeluk Islam bersama-sama seluruh anak kapal beliau dan menukar nama beliau kepada Yusuf Reis, dengan nama gelaran Chakour atau Chagour, oleh kerana beliau menggunakan sebuah kapak semasa melanun. Ward menggunakan kota Aquilaria (El Haouaria) sebagai sebuah pelabuhan untuk memulakan tindakan beliau, dan mengahwini seorang wanita Itali meskipun masih terus menghantar wang kepada isteri beliau di England. Pada tahun 1612, satu lakonan berjudul *[[A Christian Turn'd Turk]]* telah ditulis berkenaan perubahan agama Ward oleh seorang dramatis Inggeris, Robert Daborne.

Ia menjadi keraguan bahawa perubahan agama Ward di Tunis menjadikan beliau seorang yang taat: penjelajah Perancis bernama Laurent d'Arvieux yang melawat kota ini telah membuat satu nota berkenaan sikap liberal Ward terhadap agama.

### Tahun-tahun terakhir
Seorang kelasi Inggeris yang berjumpa dengan beliau di Tunis pada tahun 1608 memperincikan Ward sebagai "sangat rendah dengan sedikit rambut, dan agak putih, botak di depan; berwajah gelap dan berjambang. Kurang bercakap dan biasanya menyumpah seranah. Mabuk dari pagi sehingga malam...The habits of a thorough salt. A fool and an idiot out of his trade."

Dalam tahun-tahun seterusnya ballad dan pamphleteer mengutuk John Ward kerana menjadi corsair.

Ward terus menjarah kapal-kapal di Mediterranean, akhirnya mengetuai seluruh armada corsair, di mana kapal armadanya adalah sebuah kapal Venice dengan 60 pucuk meriam. Selepas tahun 1612, beliau mengakhiri karier dalam pelanunan, memilih untuk mengajar ilmu navigasi dan persenjataan kepada seorang corsair muda. Beliau mendapat keuntungan besar dalam aktiviti pelanunan, bersara di Tunis untuk meneruskan hidup selesa sehingga kematian beliau pada tahun 1622, pada umur 68 atau 69, kemungkinan daripada wabak.

## Legasi

Bermula pada 1609 hingga 1615, banyak lakonan, ballad, memoir, pamphlet, dan buku telah ditulis berkenaan zaman kemuncak lanun dari England. Yang paling terkenal termasuk *[[A Christian Turn'd Turk]]* oleh Robert Daborne, ''Nevves from Sea, Of two notorious Pyrats Ward the Englishman and Danseker the Dutchman'', *[[Captain Ward and the Rainbow]]*, dan ''A True and Certain Report of the Beginning, Proceedings, Overthrows, and Now Present Estate of Captain Ward and Danseker, the Two Late Famous Pirates from their First Setting forth to this Present Time by Andrew Barker''.

Malah nama gelaran beliau sebagai "Sharkey" dan asal usul nama gelaran ini, kini diberikan kepada sesiapa sahaja dalam Tentera Laut Diraja yang mempunyai nama keluarga "Ward".

Semasa waktu sezamannya, Ward merupakan seorang tokoh enigmatik, sepertimana Robin Hood, akan tetapi pada kurun ke-16 hingga ke-17, ramai lanun Inggeris beroperasi di luar muara Sungai Sebou dan mencari mangsa di laluan perkapalan Mediterranean. Ward selalunya membiarkan kapal-kapal Inggeris semasa menyerang kapal-kapal milik "negeri-negeri paus". John Ward dan Simon Danseker diberi kredit kerana memperkenalkan kepada corsair Barbary akan penggunaan kapal-kapal berlayar petak di utara Eropah.

Ballad "Captain Ward and the Rainbow" berkemungkinan besar berkaitan dengan Jack Ward.

Satu kisah rekaan berkenaan karier Ward muncul dalam novel sejarah karya Thomas Costain bertajuk *For My Great Folly*, yang mana diterbitkan pada tahun 1942.

Pada tahun 2010an, pelbagai suratkhabar dan tapak sesawang Turkiye mempopularkan satu hipotesis dalam Derin Tarih bahawa John Ward mungkin menjadi inspirasi bagi watak Jack Sparrow dalam siri-siri filem ''Pirates of the Caribbean''. Majalah *History Magazine* terbitan BBC juga membawa naratif bahawa John Ward merupakan satu inspirasi untuk watak ini.

## Rujukan

## Bacaan lanjut
*Bak, Greg. *Barbary Pirate: The Life and Crimes of John Ward, the Most Infamous Privateer of His Times*. Stroud, UK: Sutton Publishing Ltd. 2006. 
* Costain, Thomas, *For My Great Folly*, 1942
*Tinniswood, Adrian. *Pirates of Barbary: Corsairs, Conquests and Captivity in the Seventeenth-Century Mediterranean*. Riverhead Hardcover, 2010. 
*Peter Lamborn Wilson. *Pirate Utopias: Moorish Corsairs & European Renegadoes*

## Pautan luar
*A True and Certaine Report of the Beginning, Proceedings, Overthrowes, and Now Present Estate of Captaine Ward and Danseker by Andrew Barker
*Captain John Ward
*Ward the Pirate by Abdal-Hakim Murad
*https://anonhq.com/captain-jack-sparrow-real-muslim/